
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 37
din 27 februarie 2014
privind  organizarea  Festivalului „Academia Sighişoara” 2014

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1189/III/20.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere petiţia Asociaţiei „Cultura Viva Sighişoara” din Berna, înregistrată la Consiliul Local cu nr. 72/CL/22.10.2013, prin care solicita un acord de principiu privind organizarea în parteneriat cu Municipiul Sighişoara a celei de a XXI-a ediţii a Festivalului „Academia Sighişoara” 2014, în perioada 1-14 august 2014, precum şi avizul de principiu favorabil exprimat de Consiliul Local Sighişoara în şedinţa ordinară a acestuia din data de 31 octombrie 2013, privind organizarea Festivalului „Academia Sighişoara” 2014;

Văzând adresa Asociaţiei „Cultura Viva Sighişoara” din Berna, înregistrată la Municipiul Sighişoara cu nr. 981/16.01.2014, prin care se solicita organizarea, în parteneriat, cu Municipiul Sighişoara a celei de-a XXI-a ediţii a Festivalului „Academia Sighişoara” 2014, în perioada 1-14 august 2014, precum şi participarea cu sprijin financiar şi logistic - constând  în punerea la dispozitie, cu titlul gratuit, a Sălii Festive a Primăriei - la organizarea şi defăşurarea acestei manifestări culturale;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Luând în considerare faptul că Direcţia Economică din cadrul Municipiului Sighişoara a confirmat existenţa disponibilităţii bugetare, constând în suma de 20.000 lei, ce se poate acorda ca sprijin financiar pentru organizarea şi desfăşurarea acestei manifestări culturale;  

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere şi existenţa resurselor financiare la bugetul local pentru participarea, în parteneriat, la organizarea acestui eveniment;

Văzând Raportul de specialitate nr. 1190/III/20.01.2014 al Serviciului Relaţii Publice, prin care se justifică oportunitatea organizării Festivalului „Academia Sighişoara” 2014, în perioada 1-14 august 2014, în parteneriat, încheiat între Municipiul Sighişoara şi Asociaţia „Cultura Viva Sighişoara” din Berna, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit „a” pct. 4 şi 7, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,


H O T Ă R Ă Ş T E:
            Art. 1. Se aprobă organizarea Festivalului „Academia Sighişoara” 2014, în perioada 1-14 august 2014, în parteneriat,  încheiat între Municipiul Sighişoara şi Asociaţia „Cultura Viva Sighişoara” din Berna.

Art. 2. Se aprobă transmiterea în folosinţă, cu titlul gratuit, a Sălii Festive a Primăriei către Asociaţia „Cultura Viva Sighişoara” din Berna, pe perioada desfăşurării evenimentelor culturale din cadrul Festivalului „Academia Sighişoara” 2014, potrivit programului de desfăşurare a acestora.
Art. 3. Se aprobă alocarea sumei de 20.000 lei din bugetul local, pentru participarea la cheltuielile de organizare a evenimentului, sumă ce va fi plătită în baza contractelor de achiziţii publice, încheiate între Municipiul Sighişoara prin intermediul Biroului Achiziţii, Accesare Fonduri Europene şi Managementul Proiectelor şi furnizorii de produse, prestatorii de servicii sau executanţii de lucrări.
Art.4. Se aprobă încheierea Acordului de parteneriat, între Municipiul Sighişoara şi Asociaţia „Cultura Viva Sighişoara” din Berna, conform Anexei nr. 1, care face parte integrantă din prezenta hotărâre. 
Art. 5. Se împuterniceşte Primarul Municipiului Sighişoara, Ioan-Dorin Dăneşan, cu semnarea Acordului de parteneriat, încheiat între Municipiul Sighişoara şi Asociaţia „Cultura Viva Sighişoara” din Berna, prevăzut la art. 4 din prezenta hotărâre.
Art.6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Biroul Logistic şi Aprovizionare Tehnico-Materială, Biroul Achiziţii, Accesare Fonduri Europene şi Managementul Proiectelor, Compartimentul Juridic şi Asociaţia „Cultura Viva Sighişoara” din Berna.
Art.7. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul Relaţii Publice;
  1 ex. Biroul Logistic şi Aprovizionare Tehnico-Materială;

  1 ex. Biroul Achiziţii, Accesare Fonduri Europene şi Managementul Proiectelor;
  1 ex. Compartimentul Juridic;
  1 ex. Asociaţia „Cultura Viva Sighişoara” din Berna.

12 ex. 
A.F./G.V.
